Tehnične specifikacije za požarno pregrado

Požarna pregrada (2 kosa, delovanje v visoki razpoložljivosti):

• Min. 10×10/100/1000 Mbs Ethernet vmesnikov RJ-45 (UTP), ter min 4 × 10 Giga Ethernet SFP+ z vmesnikov SR 10 GE 850 nm; dodatni vmesniki (od 11 do 16) na 10/100/1000 Ethernetu doprinesejo dodatne točke pri merilu (5 dodatnih točk max)

• Prepustnost požarne pregrade 9 Gbps, v IMIX načinu min. 5 Gbps

• Prepustnost IPSec VPN v IMIX načinu min. 1,3 Gbps

• Prepustnost IPS min. 3 Gbps

• Min. število istočasnih sej : 2.000.000

• Možnost istočasne povezave preko dveh ponudnikov internetnih storitev in izvedbo dveh istočasnih VPN povezav z delitvijo prometa (Policy based routing) po posamezni VPN povezavi

• Omejevanje pasovne širine na zahtevo

• Podpora VLAN-ov (802.1Q)

• Podpora DHCP server, DHCP relay funkcionalnosti

• Podpora QoS prioritizaciji prometa

• Podpora preslikovanja omrežnih naslovov (NAT/PAT)

• Detekcija omrežnih napadov

• Zaščita pred DoS in DDoS napadi

• Vključena podpora za IPS in pisanje varnostnih pravil glede na aplikacije

• Možnost izvedbe zaščite za Antivirus, Atispam, Web filtering in Deep inspection

• Zaščita pred poneverjanjem naslovov (IP address anti-spoofing)

• Podpora filtriranja in spremljanja prometa na osnovi varnostnih pravil

• Podpora dinamičnim usmerjevalnim protokolom (RIP, OSPF, BGP)

• mora vsebovati podporo večih navideznih usmerjevalnikov

• Podpora upravljanju (SNMP, syslog, SSH)

• Redundantni napajalnik

• Upravljanje preko spletnega vmesnika, SSH in z namenskim upravljalskim sistemom proizvajalca

• Ločena vrata za upravljanje

• Podpora IPv6

Tehnične zahteve za nadzorni sistem:

• centraliziran nadzor in upravljanje zgoraj omenjene požarne pregrade

• delitev naprav v gruče/domene

• konfiguracija določenih funkcionalnosti naprave

• definiranje varnostnih politik in njihova uporaba na več varnostnih napravah (predloge)

• upravljanje naprednih varnostnih funkcionalnosti (IPS, UTM)

• upravljanje usmerjanja na podlagi aplikacij

• SSH terminal za povezovanje na naprave

• spremljanje in prikaz topologije VPN povezav

• spremljanje prometnih tokov in prikaz statistike ter dnevniških zapisov

• filtriranje in poenostavljeno brskanje med dnevniškimi zapisi

• avtomatsko posodabljanje in namestitev politik na varnostne naprave

• integriran sistem poročanja

• možna priprava predloge poročil

• samodejna periodična izdelava poročil in pošiljanje preko elektronske pošte

• možnost nadgradnje skupine naprav

• audit dnevniški zapisi o prijavah v sistem

Ponudnik mora ponuditi tudi nadzorni sistem v programski obliki, ki se inštalira na naročnikovo strojno opremo (fizično ali virtualno).

Storitev

• Ponudnik mora izvesti storitve montaže in konfiguracij v obsegu:

* Demontaža stare opreme, kjer je to potrebno
* Montaža, postavitev in konfiguriranje nove opreme
* Integracijo v obstoječi sistem naročnika
* Dodatno za požarne pregrade - prenos konfiguracije iz obstoječih varnostnih pregrad,
* Preizkus in vključitev sistema v operativno delovanje
* Označevanje modulov in kritičnih priključkov. Oznake morajo biti skladne z oznakami v dokumentaciji
* Dokumentacija izvedenih del (načrti, sheme ) po navodilih naročnika (dokumenti morajo biti shranjeni tako, da je omogočeno posodabljanje).

Pred implementacijo opreme na lokaciji ima naročnik pravico zahtevati polno funkcionalno postavitev sistema na lokaciji ponudnika in ob prisotnosti naročnika izvesti simulacijo

• Ponudnik mora enkrat letno izvesti preventivni pregled, ki vsebuje:

* pregled stanja obremenjenosti in delovanja sistema,
* pregled statistike napak na povezavah in ukrepanje,
* generiranje in shranitev varnostne kopije konfiguracije,
* pregled novih verzij programske opreme in pomanjkljivosti, ki jih le-te odpravljajo,
* izdelava poročila o delovanju sistema, ki vsebuje tudi priporočila za izboljšave v sistemu,
* odprava napak v delovanju sistema.

Ponudnik mora ponuditi 12 mesečno garancijo za ponujeno opremo.

Vsi nastali stroški pri servisiranju opreme v garancijskem roku (npr. nadomestni deli, delo, potni stroški), bremenijo izvajalca.

Ponudnik – izvajalec je dolžan zagotavljati brezplačno popravilo in vzdrževanje strojne opreme v času garancijskega roka.

Prijava napak je možna od ponedeljka do petka v času od 8 do 16 ure preko telefona ali elektronske pošte. Za nudenje podpore naročnikom za potrebe izvajanja vzdrževanja oziroma eventualne podpore delovanju mora imeti ponudnik postavljen lastni klicni center, ki omogoča delovanje v navedenem režimu. Ponudnik lahko v ponudbi natančno opredeli proces in postopek dela v klicnem centru v primeru prijave napake oz. zahteve za podporo delovanju ponujenega sistema.

Odzivni čas za odpravo napak je največ 4 ure od trenutka prijave napake. Odzivni čas je čas od prijave napake do prihoda serviserja na lokacijo opreme.

Rok za odpravo napak je naslednji delovni dan od prihoda serviserja na lokacijo opreme. Rok za odpravo napake je čas od prijave napake do zaključka odprave napake.

V primeru, da po izteku časa za odpravo napake ne bo možno odpraviti napake, se ponudnik - izvajalec zavezuje naročniku brezplačno nadomestiti okvarjeno opremo z opremo, ki mora biti najmanj enake kvalitete kot nadomeščena oprema, za uporabo v času odprave napake.

V primeru, da se bo enaka naprava pojavila na isti opreme v času garancijskega roka dvakrat zapovrstjo, lahko naročnik zahteva zamenjavo le-te z ekvivalentno novo opremo.

Ponudnik – izvajalec je dolžan vgrajevati le nadomestne dele, za katere jamči proizvajalec predmetne opreme.

Predmet javnega naročila je tudi možnost naročnika, da v času trajanja pogodbe dodatno, po dejanskih potrebah, naroča dodatne ure za vzdrževanje oz. svetovanje (skupaj do največ 120 ur), ki niso zajete v prejšnjih alinejah. Naročnik dodatnih ur ni dolžan naročiti oz. se naročajo po potrebi. Cena za uro vzdrževanja in svetovanja ter količina je v obrazcu Predračun zato posebej navedena.